Screenshot: YouTube

VIDEO na kojemu se vidi bakica koja krade bicikl ipak nije prikazivao stvaran događaj. Snimljena bakica je zapravo bila glumica, a sve je snimljeno za potrebe satirično-humorističnog portala News Bar.

"U petak mi je ukraden bicikl na zagrebačkoj Sloboštini dok sam bio na kavi u bircu, srećom (ili nesrećom, više ni sam ne znam) gazda je imao postavljene nadzorne kamere. Kada smo pogledali snimku skužili smo da mi je bicikl ukrala ni više ni manje nego BABA. Ne znam da li da se smijem ili plačem", rekao nam je jučer muškarac koji se predstavio kao Goran Šimecki te priložio snimku nadzorne kamere kao dokaz.

Tekst se nastavlja ispod oglasa

"Neugodno mi je ovo i pokazivati, ali možda netko prepozna baku sa snimke, nemam pojma", rekao je.

Pošto je krađa bicikala postala svakodnevna pojava zadnjih dana u Hrvatskoj, svi su lako povjerovali u ovu priču.